CELEX: 32013D0261
Language: mt
Date: 2013-06-03 00:00:00
Title: 2013/261/UE: Deċiżjoni ta’ Implimentazzjoni tal-Kummissjoni tat- 3 ta’ Ġunju 2013 li tawtorizza li laboratorju fl-Ukraina iwettaq testijiet seroloġiċi biex jissorvelja l-effettività tat-tilqim kontra l-idrofobija (notifikata bid-dokument C(2013) 3193)  Test b’relevanza għaż-ŻEE

5.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 152/50
            
         DEĊIŻJONI TA’ IMPLIMENTAZZJONI TAL-KUMMISSJONI
   tat-3 ta’ Ġunju 2013
   li tawtorizza li laboratorju fl-Ukraina iwettaq testijiet seroloġiċi biex jissorvelja l-effettività tat-tilqim kontra l-idrofobija
   (notifikata bid-dokument C(2013) 3193)
   (Test b’relevanza għaż-ŻEE)
   (2013/261/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2000/258/KE tal-20 ta’ Marzu 2000 li taħtar istituzzjoni speċifika sabiex tkun responsabbli biex tistabbilixxi l-kriterji neċessarji għall-istandardizzazzjoni ta’ testijiet seroloġiċi biex issegwi l-effettività tat-tilqim kontra l-idrofobija (1), u b’mod partikolari l-Artikolu 3(2) tagħha,
   Billi:
   
               (1)
            
            
               Id-Deċiżjoni 2000/258/KE taħtar lill-Agence française de sécurité sanitaire des aliments (AFSSA), f’Nancy, fi Franza (integrata mill-1 ta’ Lulju 2010 fl-Agence nationale de sécurité sanitaire de l’alimentation, de l’environnement et du travail, ANSES), bħala l-istitut speċifiku responsabbli biex jistabbilixxi l-kriterji meħtieġa għall-istandardizzazzjoni tat-testijiet seroloġiċi sabiex tkun segwita l-effettività tal-vaċċini kontra l-idrofobija.
            
         
               (2)
            
            
               Dik id-Deċiżjoni tistipula wkoll li l-ANSES għandha tiddokumenta l-evalwazzjoni tal-laboratorji f’pajjiżi terzi li jkunu applikaw biex jagħmlu testijiet seroloġiċi biex jissorveljaw l-effettività tat-tilqim kontra l-idrofobija.
            
         
               (3)
            
            
               Wara r-rapport ta’ stima mhux favorevoli stabbilit mill-ANSES, bid-data tat-3 ta’ Settembru 2012, l-awtorizzazzjoni mogħtija lil dak il-laboratorju fit-30 ta’ Jannar 2006 skont id-deċiżjoni 2000/258/KE lil-Laboratorju Ċentrali tal-Istat għall-Mediċina Veterinarja fi Kiev ġiet irtirata skont id-Deċiżjoni tal-Kummissjoni 2010/436/UE tad-9 ta’ Awwissu 2010 li timplimenta d-Deċiżjoni tal-Kunsill 2000/258/KE fir-rigward tat-testijiet ta’ profiċjenza għall-finijiet taż-żamma tal-awtorizzazzjonijiet tal-laboratorji biex iwettqu testijiet seroloġiċi biex jimmonitorizzaw l-effettività tal-vaċċini tal-idrofobija (2).
            
         
               (4)
            
            
               L-awtorità kompetenti tal-Ukraina ressqet applikazzjoni għall-approvazzjoni mill-ġdid tal-Laboratorju Ċentrali tal-Istat għall-Mediċina Veterinarja fi Kiev li hija appoġġjata minn rapport ta’ stima favorevoli stabbilit għal dak il-laboratorju mill-ANSES, bid-data tas-6 ta’ Marzu 2013.
            
         
               (5)
            
            
               L-awtorità kompetenti tal-Ukraina, barra minn hekk, informat uffiċjalment lill-Kummissjoni li l-isem tal-laboratorju inbidel.
            
         
               (6)
            
            
               Għaldaqstant, dak il-laboratorju għandu jkun awtorizzat li jwettaq testijiet seroloġiċi biex jissorvelja l-effettività tat-tilqim kontra l-idrofobija fil-klieb, il-qtates u l-inmsa.
            
         
               (7)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Skont l-Artikolu 3(2) tad-Deċiżjoni 2000/258/KE, il-laboratorju li ġej hu awtorizzat li jwettaq testijiet seroloġiċi biex jissorvelja l-effettività tal-vaċċini kontra l-idrofobija fil-klieb, fil-qtates u fl-inmsa:
   
               State Research Institute of Laboratory Diagnostics and Veterinary Sanitary Expertise
            
         
               30, Donetskaya st.,
            
         
               Kiev 03151
            
         
               L-Ukraina
            
         Artikolu 2
   Din id-Deċiżjoni għandha tapplika mill-15 ta’ Ġunju 2013.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, it-3 ta’ Ġunju 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 79, 30.3.2000, p. 40.
   
      (2)  ĠU L 209, 10.8.2010, p. 19.